

**DUOMENIMIS IR ELGSENOS POKYČIAIS PAREMTAS**

**ANTIMIKROBINIŲ VAISTŲ VARTOJIMO VALDYMAS**

**BEI EKSPERTŲ KONSULTACIJOS**

**SIEKIANT TINKAMESNIO ANTIMIKROBINIŲ MEDŽIAGŲ NAUDOJIMO EUROPOJE**

**(angl. DRIVE AMS)**

**Projekto koordinatorius** Radboudo universiteto medicinos centras (angl. Radboud University Medical Center, Olandija)

**Projekto partneriai:** Antverpeno universitetas (angl. University of Antwerp, Belgija), Salonikų Aristotelio universitetas (angl. Aristotle University of Thessaloniki, Graikija), Iuliu Hatieganu medicinos ir farmacijos universitetas (angl. Iuliu Hațieganu University of Medicine and Pharmacy, Rumunija), San João universiteto ligoninės centras (angl. University Hospital Centre of São João, Portugalija), Higienos institutas (Lietuva).

**Projekto tikslas:** Sumažinti netinkamą antimikrobinių vaistų vartojimą, remiant veiksmingą antimikrobinio valdymo intervencijų įgyvendinimą, taikant laipsnišką elgesio keitimo metodą.

**Trumpas projekto aprašymas:** Ligoninė dalyvauja Projekte drive-AMS, kuriuo siekiama įgyvendinti duomenimis pagrįstą laipsniško elgesio keitimo metodą ir teikti ekspertų konsultacijas, kad antimikrobinės medžiagos būtų naudojamos tinkamiau. Remiamas veiksmingas antimikrobinio atsparumo valdymo (AMS) intervencijų įgyvendinimas Europos sveikatos priežiūros įstaigose, pasitelkiant glaudų Radboudumc universiteto medicinos centro ir Antverpeno universiteto Global-PPS (angl. Global point prevalence survey) bendradarbiavimą. Radboudumc universiteto medicinos centras siūlo išsamią patirtį, susijusią su veiksmingu ir tvariu AMS programos mokymu sveikatos priežiūros specialistams. Global-PPS yra priemonė, skirta antimikrobinių vaistų skyrimo ir su sveikatos priežiūra susijusių infekcijų vertinimui ir stebėsenai atlikti, kartu nustatant siektinus AMS intervencijų tikslus. Ligoninės atstovai š.m. gegužės mėn. dalyvavo projekto mokymuose „Antimikrobinių vaistų vartojimo valdymas“. Šie mokymai buvo skirti ligoninių specialistams. Antimikrobinių vaistų vartojimo valdymo mokymai Lietuvoje ne tik suteikė galimybę dalytis žiniomis, bet ir paskatino ligonines gerinti antibiotikų vartojimą ir kovoti su antimikrobiniu atsparumu. Turėdami naujų įžvalgų, strategijų ir priemonių, ligoninės atstovai yra pasirengę vadovauti teigiamiems pokyčiams Druskininkų ligoninėje.